Z A P I S N I K
 
26. sjednice Vijeća Mjesnog odbora Mlinovi,
održane u utorak 4. srpnja 2023.
u MO Mlinovi, Jahorinska 5,
s početkom u 18.00 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća

Nenazočni  članovi Vijeća:
Gordan Vergles, član Vijeća

Ostali nazočni: 
Mirela Gašpert Bertić, GU za Mjesnu samoupravu

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća konstatira da je na sjednici prisutno 4 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
            Predsjednik Vijeća daje na glasanje zapisnik sa 25. sjednice koji je jednoglasno prihvaćen.
             Predsjednik Vijeća daje na glasanje dnevni red koji je jednoglasno prihvaćen.
             Na sjednici je prisutna gđa Mirela Gašpert Bertić iz Gradske četvrti Podsljeme.
              
DNEVNI RED:

1. Godišnji izvještaj o izvršenju financijskog plana MO Mlinovi za 2022.
2. Tekuća problematika
3. Pitanja, prijedlozi i obavijesti
  

1) Godišnji izvještaj o izvršenju financijskog plana MO Mlinovi za 2022. 

Nakon provedene rasprave VMO Mlinovi jednoglasno donosi zaključak kojim se prihvaća Godišnji izvještaj o izvršenju financijskog plana MO Mlinovi za 2022. godinu.


2) Tekuća problematika

1. Predsjednik Vijeća izvještava o intervenciji vezanoj uz curenje vode u ulici Pirovec koje je sanirano tek nakon cca 12 dana i brojnih mailova poslanih na različite adrese.

2. Predsjednik Vijeća izvještava o učestalim pritužbama stanovnika Mlinova vezano uz neredoviti odvoz papira i biootpada o čemu je obaviještena Gradska četvrt. 

3. Predsjednik Vijeća izvještava da je bio pozvan u Državni inspektorat zbog rashladnog uređaja odašiljača teleoperatera koji se nalazi kraj zgrade mjesne samouprave povodom pritužbe susjeda da isti navodno zuji 24 sata dnevno. Predstavnica Gradske četvrti je izvijestila da je kontaktirala sve teleoperatere i da svi tvrde da nije njihova. Državni inspektorat je bio na terenu i izvršio očevid i ispitivanje te je dogovoreno da će uputiti dopis prema Gradu da se utvrdi čiji je rashladni uređaj (kojeg operatera) kako bi se moglo od istoga službeno zatražiti popravak/sanacija. 


Sjednica je završena u 18:37 sati.   

KLASA: 024-08/23-003/1301
URBROJ: 251-13-11-2/003-23-2
Zagreb, 4. srpnja 2023.    

Zapisnik obradila: Mirela Gašpert Bertić

  
                 Zapisnik sastavila:
	Silva Vresk, potpredsjednica Vijeća   
                                                                         
	    






                                                                                                               Predsjednik Vijeća
Mjesnog odbora Mlinovi
                                                                                                            Sendi Numan




